钦定古今图书集成/明伦汇编/闺媛典/第311卷 > 皇清四十四 > 魏之屏侧室汪氏〈妇古氏〉
## 钦定古今图书集成/明伦汇编/闺媛典/第311卷 > 皇清四十四 > 魏之屏侧室汪氏〈妇古氏〉

按《太平府志》：“汪氏，繁昌孝廉魏之屏侧室。屏困公车，下帷成疾，氏刲股进药获愈。及之屏捐馆，遗二孤，长禧、次引。氏教子持家，好施乐善，守节四十年如一日。池太道吴崇宗表其门。禧弱冠为诸生，有文名，早殁，妻古氏亦刲股救之，不效。课子守节，克遵姑训。年五十，有司旌之。”